Bibliothèque nationale de France

Bibliothèque nationale de France (BnF) i Paris er et av verdens største bibliotek, og Frankrikes nasjonalbibliotek. Biblioteket ble etablert i 1461,Clarke, Jack A. (oktober 1967): «French Libraries in Transition, 1789–95» i: The Library Quarterly, 37 (4) men dets grunnlag lagt i 1537 da kong Frans I vedtok en pliktavleveringslov, som bestemte at alle bøker trykt i Frankrike skulle leveres i ett eksemplar til hans bibliotek. Biblioteket fikk sitt nåværende navn  i 1795. Det har rundt 14 millioner bøker og publikasjoner,«La BnF en chiffres»  , BNF.fr en stab på 2 700 personer og et budsjett på €254 millioner.

 Avdelinger («Sites») 
Biblioteket er spredt på flere steder med ulike oppgaver i Paris og Frankrike. En ny avdeling ble oppført i François Mitterrands presidentperiode med adresse Quai François-Mauriac i 13. arrondissement i Paris. Den består av en lav og nedsenket del omgitt av fire bokformede høyblokker og er oppkalt etter den tidligere presidenten (Site François Mitterrand).

Per 2020 har det franske nasjonalbiblioteket fem avdelinger med ulike samlinger og publikumstilbud:

 François-Mitterand
 Richelieu-Louvois
 Arsenal
 Opéra
 Jean-Vilar

 Site François-Mitterand 
Denne avdelingen ble bygget som et monument over president François Mitterands presidentperiode, etter hans eget ønske. Det var han selv som valgte ut konkurransebidraget i arkitektkonkurransen om dette bygningskomplekset. Avdelingen har adresse Quai François-Mauriac i 13. arrondissement i Paris. Den består av en lav og nedsenket del omgitt av fire bokformede høyblokker. Arkitekturen ble i 2017 tildelt en internasjonal pris som del av det 20. århundrets kulturelle verdensarv. Avdeling François-Mitterand ble innviet i 1995.

 Site Richelieu-Louvois 
Site Richelieu-Louvois holder til i Paris' 2. arrondissement, på adressen 58 Rue de Richelieu, 75002 Paris. Her finner man biblioteket til Det nasjonale kunsthistoriske institutt (L'Institut national de l'histoire de l'art – INHA), biblioteket til l’École nationale des Chartes (Enc), og forskningslesesalene til BnFs

 département des Manuscrits, Estampes et photographie,
 département des Monnaies, médailles et antiques,
 département des Arts du spectacle et Musique

 Site Jean-Vilar 
Denne avdelingen holder til i Maison Jean-Vilar i den sørfranske byen Avignon. Jean Vilar (1912–1971) var sentral i fransk teaterliv i en årrekke, og tok initiativet til den verdenskjente teaterfestivalen Festival d'Avignon, som arrangeres hver sommer. Vilar bodde aldri i bygningen som er oppkalt etter ham.

Biblioteksamlingen i Maison Jean-Vilar består per 2020 av over 33.000 bøker og andre publikasjoner om scenekunst generelt, og har også en stor samling dokumenter og annet arkivmateriale som gjelder teaterfestivalen i Avignon og det øvrige teaterlivet i Avignon. Avdeling Jean-Vilar er underlagt BnFs «département des Arts du spectacle», som også arrangerer utstillinger, foredrag, konferanser og møter i Maison Jean-Vilar – særlig i forbindelse med teaterfestivalen.
 Referanser 

 Litteratur 
 Stam, David H. red. (2001): International Dictionary of Library Histories. Fitzroy Dearborn. ISBN 1-57958-244-3.

 Eksterne lenker 

 Bibliothèque nationale de France, offisielt nettsted
 Gallica, digitaliserte bøker

Kategori:Nasjonalbiblioteker
Kategori:Fransk kultur
Kategori:Kultur i Paris
Kategori:Etableringer i 1537
Kategori:13. arrondissement i Paris
Kategori:Vitenskap i 1537
Kategori:Utdanningsinstitusjoner i Frankrike